**КҮҺҮҤҤҮ ТҮҮН**

*А.И. Софронов-Алампа*

Харбыалаhан билсэр
Хар аҥа түүн обургу
Халлаан сырдыгын
Хаппахтыы сүүрэн
Хаайа көппүт эбит.
Халлаан диэки
Хантас гыннахха,

Ханна да баара биллибэт,
Хатан хараҥа халыйда,
Сир диэкки

Төҥкөс гыннахха,

Сиhэ биллибэт

Сибиэннээх хараҥа сиэтэ ...

 Им-ньим, имик-'балай,
 Хабыc-хараҥа, xapa-балай! ..

Батыгыраччы үүммүт .
Бааҕынас мастар
Баттыы түһүөx курдук
Барыhан тураллар,
Тигинэччи үүммүт
Тиит мастар

Тиэрэ түһүөх .курдук
Дьирэhэн тураллар ...
Иннинэн хаамтахха
Ииҥҥэ түhүөx курдук
Имэҥнээх хараҥа эргийдэ,

Улаханнык ойдоххо
Омуһахха охтуох курдук
Омуннаах xapaҥa олуйда ...

 hyy-yy, эчи аҕай нии! ..

Суола биллибэт
Соҕуруу уолаттара

Суодаҥнаһар дьулааннара туһаайда ...

 Аа-аа, арах аҕай нии! ..

Атахтара көстүбэт

Абааһы ай,махтара
Адаарыҥнаhаллара аһайда ...

 Ии-ии, эрэй нии! ..

Илиилэрэ биллибэт
Илиэһэй идэмэрдээхтэрэ

Илэ элэҥнэhэллэрэ эргийдэ ...

 Тыы-ыый, тыыкыйы нии! ..

Тымныы тыыннаах

Тыытый тымырдара
Тыраҥнаһаллара тыҥаата ...

Толоон да .буоллар дьулааннаах,
Тыа да буоллар тыыйдаах буолла,
Этим caaha «дыр» гынна,
Кулгааҕым тыаһа «чуҥ » гынна,
Сүрэҕим «тиҥ-тиҥ» тэптэ,
Cүhүөҕүм «лас-лас» тыаһаата ...
Хабыс-хараҥаҕа

Харах уота чаҕылыйда,
Омуннаах хараҥаҕа
Уют су,буруҥнаата,
Имэҥнээх хараҥаҕа
Илии элэҥнээтэ ...

Халб арыс гыннахха
Харбыах курдук,
Чугурус гыннахха
Тутуох курду,к,-

Тоҕо баҕас дьулаанай! ..
Хаһан эрэ

Хатан хараҥа халбарыйан
Харахпын сырдатар ...
Төһөҕө эрэ

Түппэхтээх түүн төлөрүйэн
Түөспүн дьөлгөрүтэр ...

1919 с.